Forelsket i min bedsteven - En sød besked, og en tur på stranden - Movellas
3. En sød besked, og en tur på stranden
"Now I'm climbing the walls,
Jeg åbnede spændt beskeden. Der stod: "Hej babe - jeg glæder mig sådan til at se dig i morgen. Du kan tro at jeg har savnet dig. Du skal bare have et giga kram. :)" Jeg blev helt vildt glad, og svarede ham hurtigt. "Hej. Jeg glæder mig også til at se dig :)." Jeg besluttede mig at ringe til min bedsteveninde Jenni, for at spørge om hun ville med på stranden. Hun tog den ret hurtigt. "Hej søde, hvad laver du?" spurgte jeg glad. "Ikke en skid... Jeg keder mig for sygt," svarede hun træt. "Vil du så ikke med på stranden?" spurgte jeg forventningsfuldt. "Gerne, skal vi mødes hos dig om en halv time?" spurgte hun og lød friskere. "Jep! vi ses," sagde jeg og lagde på. Jeg fandt en taske, og begyndte at pakke. Solcreme, en flaske vand, mobil, et blad, håndklæde, og pung. Så fandt jeg en blå bikini, og tog den på indenunder tøjet.
Jeg sad udenfor vores hus, på vores trappe da Jenni kom kørende på sin cykel. "Hej søde!" råbte hun, parkede cyklen og hoppede af for at give mig et kram. "Hej," sagde jeg glad. "Jeg har en masse at fortælle dig!" meddelte hun alvorligt. Jeg tog min cykel, og satte mig op. Vi cyklede mod stranden. Fuglene kvidrede lykkeligt, og det var dejligt varmt. Fantastisk - jeg elsker sommeren. "Du ved godt, Kasper ikke?" spurgte hun. Jeg nikkede. Det var en dreng hun i en længere periode, havde haft en flirt med. "Jeg er så ovre ham! Han er sådan en idiot," sagde hun irriteret. "Hvad nu da?" spurgte jeg forvirret. De havde været så forelskede. Men aldrig rigtig kærester. "Jamen, han er da bare... ej, han er så dum mand. Han har bare bagtalt mig totalt meget, og sagt at han ikke kunne lide mig, men jeg var jo bare så billig, og alt muligt." sagde hun såret. Jeg gispede. "Omg, en idiot. Du er slet ikke billig, søde. Det er ham der bare skal spille sej, den nar. Bare glem ham, han er ikke det værd!" sagde jeg muggent. Hvis jeg møder ham en dag, så skal jeg have en seriøs snak med ham! Jenni tog en dyb indånding. "Ja, jeg blev ret ked af det, da jeg hørte det. Men jeg er kommet over det. Han er sådan en idiot, og helt klart ikke værd at samle på. Og jeg ved at jeg ikke er billig - hallo, jeg er femten, og jeg har aldrig været i seng med en dreng. Jeg hopper jo ikke ligefrem på alle fyre vel? Jeg mener, man kan da godt fjolle lidt rundt, og kysse en lille bitte smule, men jeg hopper da ikke i seng med alle, vel?" Hun lød stadig ret såret. "Lige præcis - han er for dum," sagde jeg irriteret. "Er du ok?" spurgte jeg lidt efter. Hun nikkede. "Chokeret, ja. Såret, en smule. Men jeg er kommet over ham," sagde hun, og smilede så til mig.